Franciscus Massialot
Franciscus, vulgo François Massialot fuit coquus et scriptor de re culinaria cuius opera inter annos 1691 et 1730 divulgata sunt. Bertrandus Guégan bibliographus illum Lemovici anno 1660 natum, Lutetiae anno 1733 mortuum censuit, fontibus incertis.

Opus principale Francisco Massialot adscriptum est Le Cuisinier roïal et bourgeois ("coquus regius et urbanus") cuius prima editio anno 1691 prodit. Quater reimpressum est. Novam editionem pluribus locis auctam, in duo volumina divisa, sub titulo Le Nouveau Cuisinier royal et bourgeois anno 1712 divulgavit; cui editioni, saepe reimpressae, volumen tertium anno 1730 adiecit. Opus minus, titulo Nouvelle instruction pour les confitures, les liqueurs et les fruits ("Nova instructio confecturarum elixirumque et fructuum") anno 1692 edidit et interdum rursus impressit.

Versio Anglica operis maioris anno 1712 titulo The Court and Country Cook ("coquus regius et rusticus" [sic]), versio Italica anno 1780 editae sunt.

Notae

Scripta 

 1691 : Le Cuisinier roïal et bourgeois. Lutetiae 
 1692 : Nouvelle instruction pour les confitures, les liqueurs et les fruits 2a ed., 1698; editio 1712; editio 1715  
 1693 : Le Cuisinier royal et bourgeois. 2a ed. Lutetiae Textus apud Internet Archive
 1702 : The Court and Country Cook. Londinii: A. & J. Churchill 
 1712-1730 : Le Nouveau Cuisinier royal et bourgeois vol. 1, 1721; vol. 2, 1721; vol. 1, 1729; vol. 2, 1729; vol. 3, 1730; vol. 1, 1734; vol. 2, 1734; vol. 3, 1734
 1740-1741 (Vincentius La Chapelle, ed.) : Le Nouveau Cuisinier royal et bourgeois. Editio aucta vol. 1 2 3
 1780 : Il cuoco reale e cittadino. Venetiis: appresso Lorenzo Baseggio Textus apud Internet Archive

Bibliographia 
 
 
 

 Cramum ambustum

Nati saeculo 17
Mortui saeculo 18
Coqui
Scriptores de re cibaria
Artifices Franciae
Auctores Francogallici